ΓΡΑΠΤΗ ΕΡΩΤΗΣΗ E-2779/01

υποβολή: Adeline Hazan (PSE) προς το Συμβούλιο

(10 Οκτωβρίου 2001)

Θέμα: Πρόταση οδηγίας σχετικά με την επανένωση των οικογενειών

Ενόψει του Συμβουλίου των Υπουργών Δικαιοσύνης και Εσωτερικών Υποθέσεων στις 27 και 28 Σεπτεμβρίου 2001, κατά τη διάρκεια του οποίου θα συζητηθεί η πρόταση οδηγίας σχετικά με το δικαίωμα σε επανένωση των οικογενειών, ο συντάκτης της ερώτησης εκφράζει την ανησυχία του όσον αφορά τη συνέχεια που θα δοθεί στο κείμενο αυτό, το οποίο είναι ουσιαστικό για τηνλοποίηση του ευρωπαϊκού χώρου δικαιοσύνης, ελευθερίας και ασφάλειας.

Πράγματι, ορισμένα κράτη μέλη δείχνουν τάσηποχώρησης ενόψει της προθεσμίας που συνιστά η καθιέρωση ενός δικαιώματος σε επανένωση των οικογενειών, τούτο δε επιφέροντας ουσιαστικές τροποποιήσεις στη βασική πρόταση. Δεν θα αποτελούσε ωστόσο αυτό ένα πρώτο συγκεκριμένο και θαρραλέο βήμα προς την κοινοτικοποίηση του 3ου πυλώνα· Προσυπογράφει το Συμβούλιο την ενέργεια αυτή·

Θα συμφωνούσε το Συμβούλιο με:

1. την πέραν του ενός έτους παράταση της διάρκειας αναμονής που απαιτείται προκειμένου να επιτραπεί στουςπηκόους τρίτων χωρών να ζητήσουν την επανένωση της οικογενείας τους·

2. τον αυστηρό περιορισμό του ορισμού της οικογένειας μόνο στον οικογενειακό πυρήνα, αποκλείοντας έτσι τους ανιόντες, τα ανύπαντρα ζευγάρια και τα εξαρτώμενα ενηλικιωθέντα τέκνα·

3. την άρνηση χορήγησης στα μέλη της οικογενείας το δικαίωμα να εργασθούν άμα τη αφίξει τους στο κράτος μέλοςποδοχής·

4. την ευχέρεια των κρατών μελών να αποσύρουν την άδεια παραμονής από τα μέλη της επανενωθείσας οικογένειας εάν, εντός των δύο ετών που ακολουθούν την επανένωση δεν πληρούνται οι απαιτούμενες προϋποθέσεις·

Το Σεπτέμβριο του 2000, το Ευρωπαϊκό Κοινοβούλιο εξέφρασε εντελώς διαφορετική άποψη. Είναι διατεθειμένο το Συμβούλιο ναποστηρίξει με σθένος και οριστικά τη θέση του Ευρωπαϊκού Κοινοβουλίου·

Προτίθεται το Συμβούλιο να μεριμνήσει ώστε να τεθεί τέρμα στις ιδεολογίες που εντάσσονται σε μια επιλεκτική και αναχρονιστική ενόραση της ιδιότητας του ευρωπαίου πολίτη·

Απάντηση

(12 Φεβρουαρίου 2002)

Από τη στιγμή που το Συμβούλιο απάντησε στη γραπτή ερώτηση της αξιότιμης κας βουλευτή, το Μάϊο του 2001, η συζήτηση στα πλαίσια του Συμβουλίου περιστράφηκε κυρίως γύρω από ορισμένα ουσιαστικά ζητήματα — όπως ο καθορισμός του μέλους της οικογένειας, τα δικαιώματα που πρέπει να παρασχεθούν στα άτομα που απολαύουν του δικαιώματος οικογενειακής επανένωσης και οι διάφορες προθεσμίες που θα πρέπει να ορισθούν. Παρά τις εντατικές εργασίες τόσο της σουηδικής όσο και της βελγικής Προεδρίας, δεν κατέστη δυνατόν ναπάρξει κάποια προσέγγιση των θέσεων των κρατών μελών επί των ευαίσθητων αυτών θεμάτων.

Κατά τη σύνοδο της 27ης και 28ης Σεπτεμβρίου 2001, το Συμβούλιο ΔΕΥ επικέντρωσε τη συζήτηση σε ορισμένα βασικά ζητήματα που προσδιόρισε η Προεδρία και τα οποία είναι τα εξής:

- ποιά η αντιμετώπιση των συμβιούντων άνευ γάμου·

- ηλικία των ανήλικων παιδιών που θα απολαύουν του δικαιώματος της οικογενειακής επανένωσης·

- διάρκεια των διαφόρων προθεσμιών/περιόδων αναμονής στις οποίες ενδεχομένως θαποβάλλονται ο διαμένων και/ή τα μέλη της οικογένειας προκειμένου να μπορούν να ασκήσουν τα δικαιώματα που χορηγούνται βάσει της οδηγίας.

Όσον αφορά ειδικότερα το θέμα του πεδίου εφαρμογής της οδηγίας, η Προεδρία προσπάθησε να εξεύρει συμβιβαστική λύση που προσδιορίζει, σε συνάρτηση με τον οικογενειακό δεσμό, τρεις διαφορετικές κατηγορίες μελών της οικογένειας που μπορούν να απολαύουν του δικαιώματος της οικογενειακής επανένωσης:

- ο/η σύζυγος και τα ανήλικα τέκνα (πυρηνική οικογένεια),

- οι ανιόντες σε ευθεία γραμμή και τα ενήλικα τέκνα,

- οι συμβιούντες άνευ γάμου.

Προβλέπει τηνποχρέωση των κρατών μελών να επιτρέπουν την οικογενειακή επανένωση για τα μέλη της πυρηνικής οικογένειας, ενώ επαφίεται στη διακριτική τους ευχέρεια και τη θέλησή τους η χορήγηση αυτού του δικαιώματος στις δύο άλλες κατηγορίες. Εν τούτοις, διευκρινίζεται ότι, σε περίπτωση που τα κράτη μέλη αποφασίσουν να επιτρέψουν την οικογενειακή επανένωση για τους ανιόντες σε ευθεία γραμμή, τα ενήλικα τέκνα και τους συμβιούντες άνευ γάμου, οφείλουν να χορηγήσουν στα εν λόγω μέλη της οικογένειας τη μεταχείριση που προβλέπει η οδηγία.

Η Προεδρία ασχολήθηκε κατόπιν με το να προσδιορισθούν επίπεδα διαφορετικών δικαιωμάτων ανάλογα με το είδος του οικογενειακού δεσμού.

Η συζήτηση για όλα αυτά τα θέματα συνεχίζεται. Οι διαφορές παράδοσης και η προσέγγιση των κρατών μελών δείχνουν πόσο ευαίσθητα είναι αυτά τα θέματα. Το Συμβούλιο διαπίστωσε όμως ότιπάρχει γενική βούληση να αναζητηθούν ταχέως ρεαλιστικές λύσεις για τα εκκρεμή ζητήματα.